text: Rocker tæskede motorcyklist
  13 juli 2012 kl. 07.23
  Et højtstående medlem af rocker-gruppen Bandidos i Kolding er blevet varetægtsfængslet i fire uger. Han sigtes for at gå amok mod en motorcyklist i et vejkryds.
  Bandidos-rockeren sigtes for vold af særlig rå og brutal karakter. 
  Ifølge vidner og politiet overfaldt den 28-årige en mandlig motorcyklist i et vejkryds for en uge siden. Motorcyklisten fik seks-otte knytnæveslag i ansigtet. 
  Han fik brud på næsen, kæbebrud, hjernerystelse, og hans briller blev smadret, skriver jv.dk.
  